 Proza - : - Blues de guler alb(astru) de Realdo Tokacs : - Blues de guler alb(astru) de Realdo Tokacs"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Ultimul Mos... (Proza) > Katya e... (Proza) > Alearga,... (Proza) > Respir ... (Proza) > Blues de... (Proza) > Usa... (Proza) > Blues de... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1761943 index.html' > Vizionari: 2070 > Blues de guler alb(astru) proza [ ] - - - - - - - - - - - - - - - - - - - - - - - - - de Realdo Tokacs [Teardrop81 ] 2008-01-07 | | As fi vrut sa scriu despre Timisoara, despre orasul pe care l-am desertat de amintiri si prieteni si nopti albe si solitudini impreunate pasager - ca sa-l inchid intr-o cutiuta de pastrat galaxii, la piept, unde mocneste sufletul. Orasul ca o provincie natala pe care o lasi in urma pentru artificiile si splendoarea capitalei si pentru o iubire la picioarele careia se arunca toate provinciile si regatul intreg impreuna cu ele. As fi vrut sa scriu la romanul care atarna perdant de-un sir nedeslusit de litere, ca o bucatica de sticla ce se invarte necontrolat, furand fiecarei raze de lumina aflate prin preajma ipostaze mereu noi si imposibil de descris. Am stat luni de zile, ca un paianjen ce impleteste retele complicate si nesfarsite, sufocandu-se in cele din urma pe sine, inchistat in cel mai intunecat colt si sugandu-si pana la retardare seva propriului creier, in lipsa unei insecte-idei cat de mici pe care s-o bobineze, si pe masura ce o stoarce de vlaga, s-o infasoare in mijlocul nespusului, al Povestii cu aripi inca abia filigranate in scanteile ce aprind sinapse si deseneaza vag harti de continente neexplorate sau licaresc confuz pe pista de cobalt intunecat a unui aeroport incremenit in noapte. M-am trezit in aerul tare al iernii si, sclav al rutinei zilnice, incerc sa fur din putinele ore de libertate hibernala cate un fir din care sa tes haina stravezie cu care sa imbrac niste randuri costelive, doar-doar se va mai indulci un pic orizontul asta cu gust de medicament expirat. * Habar n-am sa cant desi imi suna cateodata in cap mixaje de melodii cunoscute si partituri noi pe care mintea mea obosita le desfasoara pe versantul unui vis plin de culori tipatoare. Vreo cateva nopti la rand am avut un asemenea vis infiorator de frumos, nu atat prin amestecul delirant de sunete si culori cat prin faptul ca de fiecare data parea sa dureze ore in sir, desi de fiecare data cand ma trezeam aveam senzatia ca abia adormisem si ma clatinam nesigur si epuizat, ca dupa o noapte lunga de nesomn. intr-una din nopti am visat o femeie despletita, cu sani albi si sfarcuri ca de ciocolata, cu privire nebuna, cu cizme de dresoare de circ si cu o blana opulenta acoperindu-i pielea goala si coastele subnutrite iesite usor in relief ca dintr-un trup-arc. Femeia asta coboara pe scarile rulante la metrou la Eroii Revolutiei, intr-o dimineata oarecare, printre fete tuciurii, fara nimic einic in ele, doar cu amprenta martiriului unei noi zile de munca incepute devreme. Se opreste in spatele oamenilor infrigurati ce asteapta sa-si taxeze cartelele; ea nu va trece prin furcile caudine ce te trimit la Unirii, Eroilor, Militari-industriilor pentru inca o zi de scarbici. Se urca pur si simplu pe balustrada de langa scarile ce duc jos spre peron, isi lasa sa cada haina de blana, dezvaluindu-le tuturor fesele rotunde si albe, sanii rotunzi si albi, sfarcurile de ciocolata, pubisul fara par ca al unei fete neimplinite. si inainte ca paznicul adormit sau casiera adormita sau vanzatoarea adormita sau tuciurii cu fete umflate de somn, caciuli si geci terne sa poata sa-si inchida gurile cascate, femeia nebuna isi trece zece degete date cu oja argintie peste coastele reliefate ca un portativ si scoate cel mai frumos sunet de harpa auzit vreodata, amplificat de sute de ori prin toate galeriile, de la Piata Sudului pana la Unirii si mai departe pana la Romana si Universitate. Sunetul nebun de frumos al frumoasei nebune ii tintuieste pe toti muritorii intr-un crescendo ale carui reverberatii sunt simtite si la suprafata, razbatand prin forfota, mazga si claxoane. Nu putea nimeni sa prevada sfarsitul brusc al acestei halucinatii in masa. Pielea-grif acum inrosita a nebunei era brazdata de urmele argintii ce dadeau acea melodie minunata de autoharpa (suflet-instrument care canta la el insusi); cand crescendo-ul ajunse in punctul culminant printr-o ultima nota prelunga dusa cu grija de la clavicula pana la limita ultimei coaste, in dreptul ficatului, femeia cazu strafulgerata, ca si cum ar fi atins o linie de inalta tensiune. Saltul de la balustrada pe peron, o lasa pe autoharpa fara cunostinta. Oamenii se trezira din reverie si se imbulzira in jurul trupului prabusit. Cineva aduse blana. Pe peron, langa corpul inert, incepuse sa se formeze o balta si din sfarcurile ciocolatii curgea lapte de un alb straveziu. O muiere isi facu cruce. * Aveam ceva rece pe sfarcul stang. Am deschis ochii si am vazut ca-mi cazuse pasta de dinti pe piept. M-am sters si am continuat sa ma periez, inchizand din nou ochii ce nu suportau pleoapele desfacute. Apa era rece cat sa alunge fumurile noptii; am dat drumul la dus si am lasat-o sa curga. in cinci minute va fi aburinda, fierbinte. M-am dus in dormitor. B. dormea, cu patura data la o parte. As fi vrut sa ma culc langa ea, s-o cuprind in brate, si sa adorm lipit de trupul ei cald, sa simt atingerea ferma a feselor ei pe pantec si moliciunea sanilor somnorosi in palme. As fi vrut... i-am tras patura pana sub barbie si am sarutat-o pe gat, sub ploaia de par castaniu rasfirat pe perna. S-a intins ca o pisica si mi-a dat un "buna dimineata" soptit inainte sa adoarma la loc. Ea mai are aproape o ora de somn. O invidiez. Sting televizorul care porneste automat in fiecare dimineata la ora sase treizeci. Ma deranjeaza genericele tipatoare ale emisiunilor de stiri sau programele de muzica ce difuzeaza dimineata devreme melodii lente care nu te indeamna decat la somn. imi arunc boxerii in cosul de rufe si intru in baie. Apa e fierbinte, dupa cum ma asteptam. si in aproape toate celelalte apartamente din blocul meu, alti insi la fel de obositi, cu ochii carpiti de somn, se clatina in drumul spre baie, isi lovesc linguritele cu un clinchet de clopotel in canile de cafea, isi rontaie felia de paine prajita fara gust si-si cauta toale. in douazeci de minute o sa ma vad cu toti acesti oameni pe peronul metroului. Gesturi repetitive. Ma gandesc ca pe masura ce inaintam in varsta, gesturile, practicile cotidiene si tabieturile ne invadeaza tot mai mult din spatiul unei zile-lumina. Asa ajungi sa traiesti in somn lucruri mult mai imprevizibile decat in orele de trezie. Atunci cand nu ne substituim, prin forta exceptiei, unei zile obisnuite de munca, facem - cel putin pana la un punct - cam aceleasi lucruri. Suntem, pana la (sau de la) un punct, doar niste furnici disciplinate. Milioane. Gustul mentolat-intepator al pastei de dinti, ochii umflati de somn, pasii nesiguri, soapta de buna dimineata, erectia aproape dureroasa, sarutul de dinainte de plecare, zgomotul cheilor in broasca, toate raman in ultima instanta la fel. Singurul care continua sa se schimbe iremediabil, chiar si in acesti timpi repetati, este trupul acesta ud, tremurand vag de frig in fata oglinzii. Trupul si duhul pe care-l imbraca. imi pun castile inca inainte sa ies din scara. Nu pot, nu vreau sa ascult mormaielile monotone ale celorlalti muritori care vor construi si azi capitalismul pe vreuna dintre platformele industriale de la marginile metropolei. Orice muzica le e preferabila. Afara-i un vant groaznic de iarna si e cu atat mai bine ca din cinci pasi ajung la gura de metrou. Coborand in subteran, incep sa respir rapid si mai puternic, ca si cum m-as stradui sa adun oxigen din jur, ca si cum m-as sufoca. E momentul in care si mie, ca si celorlalti oameni ce coboara in pasajul luminat artificial, ni se opresc bateriile interioare ce ne sustineau ghirlandele infasurate ca un ADN metaforic pe visurile, talentul ascuns, zambetul in nuce, partea invizibila ce tine de cine ce-as-putea-fi, pe care o are fiecare dintre noi. Tipul asta in uniforma de agent de paza, cu burta lui si obrajii rotofei de suflator - sunt sigur ca tine ascuns, palmat sub geaca neagra-murdara, un saxofon la care n-a cantat demult. Celalalt, individul cu parul cret ce intoarce paginile tabloidului ca si cum ar framanta un aluat, e un cofetar pe cinste, care nu si-a mai pus de multa vreme sortul, sau poate nici nu stie s-o faca. Casiera ce vinde cartele de metrou calatorilor zgribuliti are degete de pianista nedescoperita; vanzatoarea de la patiseria de unde imi iau croissantele cu alune clipeste din gene mai abitir ca Marilyn Monroe, iar pustoaica ce fumeaza in colt, deseneaza deseneaza rotocoale de fum prea reusite ca sa nu fie o pictorita posibil celebra. Toti oamenii acestia, d-l si d-na As-Putea-Fi, si multi altii coboara in fiecare dimineata la metrou sau umplu venele si arterele orasului, ca niste legiuni de robotei cu cheita rotitoare la spate, ce marsaluiesc disciplinat spre zigguratele din metal si sticla unde oficiaza mari preoti eunuci sau generali cu fete de circari ce-si comanda trupele de sclavi ai target-urilor in slujba Etern Mariei Sale, Banul. si toti ne dam de pamant, ne prabusim, ne uitam in casa liftului, ne aruncam de pe balustrade ce duc in subteran, ne sinucidem la modul cotidian fantomele albe, frumoase si nebune ale visurilor pe care le-am putea trai si pasiunilor pe care le-am putea imbratisa daca am vrea putea sti sa ne eliberam. | index 'pageview'); 